钦定古今图书集成/历象汇编/历法典/第105卷 > 《新法历书三》 > 图
## 钦定古今图书集成/历象汇编/历法典/第105卷 > 《新法历书三》 > 图

故知地在最中也

如上图丙为地东见甲西见乙甲乙以上恒为天星之半知丙在中也若云非中当在丁则东望戊西望己当见天之小半而不见者大半

第三题

地之体恒不动

一、不去本所；二、亦不旋转。云“不去本所”者，去即不在，
天之最中也。云在本所，又不旋转者，若旋转，人当觉
之，且不转则已，转须一日一周，其行至速。一切云行
鸟飞，顺行则迟，逆行则速。人或从地掷物空中，复归
于地，不宜在其初所。今皆不然，足明地之不转。

第四题

地球在天中止于一点，

何以征之？人在地面，不论所在，仰视填星、岁星、荧惑，
彼此所见，恒是同度，故知地体较于天体，则为极小。